HMPRO บวก 2% รับมาตรการช้อปช่วยชาติ กูรูแนะ “เก็งกำไร”
HMPRO บวก 2% รับมาตรการช้อปช่วยชาติ คาดกำไร Q4/59 ทำนิวไฮ โดย ณ เวลา 11.28 น. ราคาอยู่ที่ 10.30 บาท บวก 0.20 บาท หรือ 1.98% ด้วยมูลค่าซื้อขาย 301.20 ล้านบาท โดยบล. เมย์แบงก์ กิมเอ็ง (ประเทศไทย) แนะนำ "เก็งกำไร" ราคาเป้าหมาย 11.70 บาท
29 พ.ย. 2559

ผู้สื่อข่าวรายงานว่า ราคาหุ้นบริษัท โฮม โปรดักส์ เซ็นเตอร์ จำกัด (มหาชน) หรือ HMPRO ณ เวลา 11.28 น. ราคาอยู่ที่ 10.30 บาท บวก 0.20 บาท หรือ 1.98% ด้วยมูลค่าซื้อขาย 301.20 ล้านบาท โดยเปิดตลาดที่ 10.30 บาท ราคาปรับตัวขึ้นสูงสุดที่ 10.50 บาท และราคาปรับตัวลงต่ำสุดที่ 10.20 บาท
ด้านบล.เมย์แบงก์ กิมเอ็ง (ประเทศไทย) ระบุในบทวิเคราะห์ฯแนะ”เก็งกำไร”หุ้น บมจ.โฮม โปรดักส์ เซ็นเตอร์ (HMPRO) ราคาเหมาะสม 11.70 บาท โดยหุ้นกลุ่มค้าปลีกมี Sentiment เชิงบวก เนื่องจากคาดว่าการประชุม ครม.ในวันนี้จะมีการพิจารณาอนุมัติให้นำเงินค่าใช้จ่าย Shopping จำนวน 30,000 บาท ระหว่างวันที่ 1-31 ธ.ค. นำมาลดหย่อนภาษีบุคคลธรรมดาได้ เพื่อกระตุ้นภาคบริโภคในประเทศ
พร้อมคาดกำไรสุทธิ Q4/59 จะขยายตัว qoq ทำระดับสูงสุดของปี 2559 เนื่องจากเป็น High Season ของธุรกิจ และมีการจัดงาน HomePro Expo เพื่อกระตุ้นยอดขาย
นอกจากนี้ ราคาหุ้นยัง Laggard โดย 1 สัปดาห์ที่ผ่านมา หุ้น HMPRO ปรับตัวขึ้นเพียง +3.5% เทียบกับ BIG +22.3%, GLOBAL +11.4%, ROBINS +13.1%, COM7 +13.1%
               
 